FINNOMENA Market Alert: ตลาดหุ้นเวียดนามลบ 2.45% จากแรงขายหุ้นขนาดใหญ่ในกลุ่มการเงิน และอสังหาฯ - FINNOMENA
วันนี้ (18 พ.ย.) ดัชนี VN30 ตลาดหุ้นเวียดนามปรับตัวลดลง 2.45% สู่ระดับ 947 จุด จากแรงขายหลักในกลุ่มการเงินและประกัน เช่น VCB -6.48%, BID -3.51%, CTG -5.2% VPB -4.39%
18 พ.ย. 2565

วันนี้ (18 พ.ย.) ดัชนี VN30 ตลาดหุ้นเวียดนามปรับตัวลดลง 2.45% สู่ระดับ 947 จุด จากแรงขายหลักในกลุ่มการเงินและประกัน เช่น VCB -6.48%, BID -3.51%, CTG -5.2% VPB -4.39% จากผลกระทบเรื่องคุณภาพของสินเชื่อ(Bad debt ratio ใน 3Q65) และอัตราดอกเบี้ยเงินกู้ที่ปรับตัวขึ้นกระทบกับความสามารถในการชำระหนี้ของลูกค้ารายย่อยที่ได้รับอัตราดอกเบี้ยต่ำเมื่อกู้เงินในช่วงโควิด-19 ที่ผ่านมา แม้นายกรัฐมนตรีของเวียดนาม คุณ Pham Minh Chinh ได้ให้ธนาคารศึกษาความเป็นไปได้ที่จะเพิ่มการปล่อยกู้อย่างมีคุณภาพและไม่กระทบกับระบบธนาคารในปริมาณที่มากขึ้น
อีกทั้งยังมีแรงขายในหุ้นกลุ่มพัฒนาอสังหาริมทรัพย์อย่าง NVL -6.9% (Floor) BCM -4.69% และ VHM -0.94% ออกมาอย่างต่อเนื่องจากความกังวลเรื่อง Credit Crunch ในกลุ่มพัฒนาอสังหาริมทรัพย์ และในกลุ่มอื่นๆก็มีแรงขายออกมาสลับกับหุ้นที่ปรับตัวบวกขึ้นมาได้ เช่น MSN -4.02%, SAB -0.49%, GAS -6.43%, VGI -4.3%, VNM +0.66%, HPG +0.7%
FINNOMENA Investment Team มองว่าตลาดหุ้นเวียดนามจะยังมีความผันผวนในระยะสั้นจากเกี่ยวกับสภาพคล่องของหุ้นกลุ่มอสังหาฯ และคุณภาพสินเชื่อของกลุ่มการเงิน ในขณะที่ความกังวลอื่นๆ เริ่มมีทิศทางเบาบางลงจาก ค่าเงินดองมีความผันผวนน้อยหลังถูกปรับสมดุลให้เข้าใกล้สกุลเงินในภูมิภาคมาก และอัตราดอกเบี้ย overnight rate ปรับตัวลงและอยู่ในระดับทรงตัว
และเรายังคงมุมมองระยะยาวเช่นเดิม จากศักยภาพในการเติบโตทางเศรษฐกิจ ปัจจัยพื้นฐานที่ยังคงแข็งแกร่ง อีกทั้งระดับ Valuation อยู่ในระดับที่ถูกเมื่อเทียบกับหุ้นโลก โดยปัจจุบัน P/E 12M ของตลาดหุ้นเวียดนามอยู่ที่ 7.7 เท่า -2.9 S.D. ในรอบ 10 ปี รวมไปถึงแรงเข้าซื้อสะสมของนักลงทุนต่างชาติเพิ่มเติม ซึ่งสะท้อนผ่านทาง Foreign Limit ของหุ้นต่างๆ ยังคงเต็มและมีค่า Premium ในระดับสูง ทำให้เรายังคงจับตาและมองหาโอกาสในการลงทุนหุ้นเวียดนามหลังจากนี้ เมื่อความผันผวนเริ่มลดลง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: